Document ID: 32007R0647

NARIADENIE KOMISIE (ES) č. 647/2007
z 12. júna 2007,
ktorým sa mení a dopĺňa nariadenie (ES) č. 2229/2004, ktorým sa stanovujú podrobné pravidlá na vykonanie štvrtej etapy pracovného programu uvedeného v článku 8 ods. 2 smernice Rady 91/414/EHS
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 8 ods. 2 druhý pododsek,
keďže:
(1)
Nariadeniami Komisie (ES) č. 1112/2002 (2) a (ES) č. 2229/2004 (3) sa ustanovujú podrobné pravidlá vykonávania štvrtej etapy pracovného programu uvedeného v článku 8 ods. 2 smernice 91/414/EHS a sú v nich zahrnuté zoznamy účinných látok, na ktoré sa táto etapa vzťahuje.
(2)
Zistilo sa, že niektoré účinné látky zahrnuté v zozname uvedenom v nariadení (ES) č. 2229/2004 neboli nikdy uvedené na trh ako prípravky na ochranu rastlín v zmysle definície podľa smernice 91/414/EHS, a preto by nemali byť v danom zozname uvedené. Takéto látky by sa mali z daného zoznamu odstrániť.
(3)
Nariadenie (ES) č. 2229/2004 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Príloha I k nariadeniu (ES) č. 2229/2004 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť dvadsiatym dňom odo dňa jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 12. júna 2007

Labels: 1
10
0
3
7
6
12